text: ঙ্গাগ-দ্বাং-ছোস-গ্রাগ্স () (১৭১০-১৭৭২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের উনষাটতম দ্গা'-ল্দান-খ্রি-পা বা প্রধান ছিলেন।
  
  সংক্ষিপ্ত জীবনী
  ঙ্গাগ-দ্বাং-ছোস-গ্রাগ্স ১৭১০ খ্রিষ্টাব্দে তিব্বতের স্তোদ-লুং () অঞ্চলে রিন-ছেন-শোংস () নামক স্থানে জন্মগ্রহণ করেন। তার পিতার নাম ছিল ত্শে-রিং-ব্সাম-গ্রুব () এবং মাতার নাম ছিল 'দ্জোম্স-স্ক্যিদ ()। কম বয়সে তিনি ছু-ব্জাং () বৌদ্ধবিহারে শিক্ষার্থীর শপথ গ্রহণ করেন। তিনি সে-রা বৌদ্ধবিহার বিশ্ববিদ্যালয়ে ও গ্যুতো তন্ত্র মহাবিদ্যালয়ে শিক্ষালাভ করেন। ঙ্গাগ-দ্বাং-নাম-ম্খা'-ব্জাং-পো () নামক পঞ্চান্নতম দ্গা'-ল্দান-খ্রি-পা এবং ব্সাম-গ্তান-ফুন-ত্শোগ্স () নামক সাতান্নতম দ্গা'-ল্দান-খ্রি-পা তা উল্লেখযোগ্য শিষ্য ছিলেন। এরপর তিনি গ্যুতো তন্ত্র মহাবিদ্যালয় এবং দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে () মহাবিদ্যালয়ের প্রধানের দায়িত্ব লাভ করেন। ১৭৭১ খ্রিষ্টাব্দে তিনি দ্গা'-ল্দান বৌদ্ধবিহারের উনষাটতম প্রধান হিসেবে নির্বাচিত হন ও এই পদে তিনি দুই বছরের কম সময় থাকেন।
  
  তথ্যসূত্র 
  
  বিষয়শ্রেণী:১৭১০-এ জন্ম
  বিষয়শ্রেণী:১৭৭২-এ মৃত্যু
  বিষয়শ্রেণী:গানদেন ত্রিপা
title: ঙ্গাগ-দ্বাং-ছোস-গ্রাগ্স (উনষাটতম গানদেন ত্রিপা)